


PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 martie 2006 

Nr.29/69
RAPORT

asupra proiectului de Lege privind aprobarea Ordonanţei de urgenţă a Guvernului nr. 205/2005 pentru modificarea Legii educaţiei fizice şi sportului nr. 69/2000 (Pl.X. 135/2006)


1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr.PL.X.135/8 martie 2006, Comisia pentru învăţământ, ştiinţă, tineret şi sport a primit spre dezbatere şi avizare, în procedură de urgenţă, în fond, proiectul de Lege privind aprobarea Ordonanţei de urgenţă a Guvernului nr. 205/2005 pentru modificarea Legii educaţiei fizice şi sportului nr. 69/2000.

La întocmirea raportului Comisia a avut în vedere avizele primite de la Comisia pentru muncă şi protecţie socială, Comisia pentru buget finanţe şi bănci, Comisia juridică, de disciplină şi imunităţi, precum şi avizul Consiliului Legislativ.

Dispoziţiile legale în vigoare, în special cele referitoare la încheierea, în cazul unor ramuri sportive, de contracte individuale de muncă pentru sportivii profesionişti nu sunt în măsură să asigure condiţii optime de practicare a sportului şi, ca atare în aceste situaţii, statutele şi regulamentele federaţiilor interne nu pot fi corelate cu cele ale federaţiilor internaţionale. 
Perioada decembrie 2005 – februarie 2006 a fost destinată, conform normelor internaţionale şi interne, transferurilor, sportivii putând părăsi cluburile româneşti necondiţionat şi fără nici o compensare materială pentru aceste cluburi. În concluzie, caracterul de urgenţă al prezentului act normativ rezultă din necesitatea acestei corelări privind punerea la dispoziţia structurilor sportive a unui mecanism alternativ privind statutul sportivilor profesionişti, urmând ca procedurile speciale să fie stabilite prin normele federaţiilor sportive naţionale în funcţie de specificul fiecărei ramuri.

Prin prezenta reglementare se va realiza o mai bună modalitate de control a sportivilor profesionişti, se vor stabili  drepturile şi obligaţiile acestora, se vor corela contractele încheiate între părţi cu statutele şi regulamentele federaţiilor sportive naţionale, se reglementează statutul sportivilor străini care desfăşoară activitate sportivă în România. 

2. În raport de obiectul şi conţinutul lor, proiectul de Lege face parte din categoria legilor ordinare. 

3. La lucrările Comisiei au fost prezenţi un număr de 24 deputaţi, din totalul de 27 membri ai Comisiei. La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Gheorghe Florian - preşedintele Agenţiei Naţionale pentru Sport şi doamna Cristina Racoviţă – jurist, Agenţia Naţională pentru Sport.

4.  Proiectul de Lege a fost adoptat de Senat în şedinţa din 2 martie 2006. 


Camera Deputaţilor este Cameră decizională.

În urma dezbaterii, în şedinţa din 22 martie 2006, Comisia, cu unanimitate de voturi, propune  adoptarea  proiectului de Lege, cu următoarele amendamente:
1. AMENDAMENTE ADMISE
	Nr. crt.
	Text

Ordonanţă de urgenţă 
	Text 
adoptat de Senat
	Text propus de Comisie
	Motivare

	1.
	----


	 Titlul Legii: Lege privind aprobarea Ordonanţei de urgenţă a Guvernului nr. 205/2005 pentru modificarea Legii educaţiei fizice şi sportului nr. 69/2000
	Text nemodificat.


	

	2.
	---
	ARTICOL UNIC. – Se aprobă Ordonanţa de urgenţă a Guvernului nr. 205 din 22 decembrie 2005 pentru modificarea Legii educaţiei fizice şi sportului nr. 69/2000, publicată în Monitorul Oficial al României, Partea I, nr. 1191 din 29 decembrie 2005.
	ARTICOL unic. – Se aprobă Ordonanţa de urgenţă a Guvernului nr. 205 din 22 decembrie 2005 pentru modificarea Legii educaţiei fizice şi sportului nr. 69/2000, publicată în Monitorul Oficial al României, Partea I, nr. 1191 din 29 decembrie 2005, cu următoarea modificare:
	

	3.
	Titlul Ordonanţei de urgenţă: 
Ordonanţă de urgenţă pentru modificarea Legii educaţiei fizice şi sportului nr. 69/2000


	Text nemodificat.

	Text nemodificat.

	

	4.
	Art. I. – Articolul 14 din Legea educaţiei şi sportului nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, se modifică şi va avea următorul cuprins:

    Art. 14. – (1) În condiţiile legii şi în conformitate cu prevederile cuprinse în statutele şi regulamentele federaţiilor sportive naţionale şi internaţionale, sportivii de performanţă pot fi:

      a) amatori;

      b) profesionişti.

 (2) Sportivul profesionist este cel care pentru practicarea sportului respectiv îndeplineşte următoarele condiţii:

    a) obţine licenţa de sportiv profesionist;

 b) încheie cu o structură sportivă, în formă scrisă, un contract individual de muncă sau o convenţie în condiţiile Codului Civil.
       (3) Sportivul profesionist care a încheiat cu o structură sportivă o convenţie în condiţiile Codului Civil, i se asigură, la cerere, participarea şi plata contribuţiei la un sistem de pensii, public şi/sau privat, în condiţiile legii.
        (4) Licenţa de sportiv profesionist se obţine în conformitate cu procedurile prevăzute în statutele şi regulamentele federaţiilor sportive naţionale. 
         (5) Sportivii străini pot desfăşura activitate ca sportivi profesionişti la o structură sportivă din România, în baza permisului de muncă eliberat în condiţiile legii.

       (6) Federaţiile sportive naţionale asigură organizarea evidenţei sportivilor profesionişti din ramura de sport respectivă.

       (7) Drepturile şi obligaţiile sportivului profesionist sunt cele prevăzute în statutele şi regulamentele federaţiilor sportive naţionale, precum şi în contractele sau convenţiile, după caz, încheiate între părţi. 

       (8) Calitatea de sportiv profesionist încetează în conformitate cu prevederile statutelor şi regulamentelor federaţiilor sportive naţionale.

       (9) Ramurile de sport în care se poate practica sportul profesionist se stabilesc prin hotărâre a Guvernului, iniţiată de Agenţia Naţională pentru Sport, la propunerea federaţiilor sportive naţionale.

       (10) Condiţiile de practicare a sportului profesionist se stabilesc prin normele federaţiilor sportive naţionale, cu avizul Agenţiei Naţionale pentru Sport.

	Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.
Text nemodificat.

	Text nemodificat.

Text nemodificat.

     La articolul unic, alin. (2), (3) şi (8) ale articolului  14 vor avea următorul cuprins:
      (2) Sportivul profesionist este cel care pentru practicarea sportului respectiv îndeplineşte următoarele condiţii:

    a) are licenţa de sportiv profesionist;
(Amendament al domnului deputat Valer Mircea Puşcă)

    b) încheie cu o structură sportivă, în formă scrisă, un contract individual de muncă sau o convenţie civilă în condiţiile legii.  
(Amendament al domnilor deputaţi Manta Pantelimon şi Valer Mircea Puşcă)
       (3) Sportivului profesionist, care a încheiat cu o structură sportivă o convenţie civilă, i se asigură, la cerere, participarea şi plata contribuţiei la un sistem de pensii, public şi/sau privat, în condiţiile legii.

(Amendament al domnilor deputaţi Ecaterina Andronescu, Petru Andea, Manta Pantelimon şi Valer Mircea Puşcă)
Text nemodificat.

Text nemodificat.

Text nemodificat.

Text nemodificat.

       (8) Calitatea de sportiv profesionist încetează în conformitate cu prevederile contractului individual de muncă sau ale convenţiei civile şi a legislaţiei incidente în materie. 

 (Amendament al domnilor deputaţi Ecaterina Andronescu şi Manta Pantelimon)
Text nemodificat.

Text nemodificat.


	Pentru o exprimare adecvată din punct de vedere juridic.
Pentru o formulare corectă din punct de vedere juridic.
Pentru o formulare corectă din punct de vedere juridic.
Precizare necesară privind relaţiile de muncă ale sportivilor.


	5.
	Art. II. – După aprobarea prin lege a prezentei ordonanţe de urgenţă, Legea educaţiei fizice şi sportului, nr. 69/2000, publicată în Monitorul Oficial al României, Partea I, nr. 200 din 9 mai 2000, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica, dându-se textelor o nouă numerotare.
	Text nemodificat.


	Text nemodificat.


	





PREŞEDINTE 





               SECRETAR


    Lia Olguţa Vasilescu                                                                   Mihai Radan

                                    Mînzu Ioana Florina

